414824617d9f71df7a3d8500766bad26
Η nokia ολοκλήρωσε την εξαγορά της navteq
techpress.gr
2020.10

> **Η nokia ανακοίνωσε την ολοκλήρωση της εξαγοράς της navteq, πρωταγωνιστή προμηθευτή πληροφοριών ψηφιακών χαρτών.**


[![nokia logo](https://www.techpress.gr/wp-content/uploads/2008/05/nokia-logo-150x75.jpg "nokia-logo")](https://www.techpress.gr/wp-content/uploads/2008/05/nokia-logo.jpg)Ως μέλος της nokia, η navteq θα συνεχίσει να επενδύει στις δυνατότητες των χαρτών και του περιεχομένου και να κάνει τα προϊόντα και τις υπηρεσίες nokia εύκολες στην χρήση και την πρόσβαση για όλους τους καταναλωτές.
Η navteq, ως μέλος της nokia πλέον, θα εξακολουθήσει να αναπτύσσει την παγκόσμια τεχνογνωσία της στο χώρο της πλοήγησης, να εξυπηρετεί την ισχυρή βάση πελατών της, και να επενδύει στην περαιτέρω ανάπτυξη της κορυφαίας τεχνολογικής πλατφόρμας της και των δεδομένων χαρτών. Θα συνεχίσει να επεκτείνει την κάλυψη της σε χώρες, οι οποίες περιέχονται ήδη στη βάση δεδομένων της καθώς και να προσθέτει στοιχεία στατικού και δυναμικού περιεχομένου.

Μαζί, η nokia και η navteq αποτελούν ένα πανίσχυρο συνδυασμό, και οι καταναλωτές θα επωφεληθούν καθώς η συνεργασία επιτρέπει στη navteq να επιταχύνει την επέκταση της σε νέες περιοχές και να παρουσιάσει νέο πρωτοποριακό περιεχόμενο. Πρόκειται για μία βιομηχανία με αναμενόμενη μελλοντική ανάπτυξη και η navteq θα παίξει καθοριστικό ρόλο στον χώρο αυτό. Η προσθήκη της navteq ήρθε την κατάλληλη στιγμή για την nokia, επιτρέποντας στην εταιρία να δημιουργήσει την κυρίαρχη πλατφόρμα της, καθώς οι υπηρεσίες εντοπισμού με βάση το internet αυξάνουν με γρήγορους ρυθμούς στις συσκευές κινητής επικοινωνίας.

Η navteq είναι ένας από τους μεγαλύτερους προμηθευτές δεδομένων ψηφιακών χαρτών για συστήματα πλοήγησης αυτοκινήτου, κινητές συσκευές πλοήγησης, εφαρμογές χαρτών διαδικτύου καθώς και κυβερνητικές και επιχειρηματικές λύσεις. Η navteq, με έδρα το Σικάγο, ιδρύθηκε το 1985 και διαθέτει περίπου 3000 υπαλλήλους σε 168 γραφεία σε 30 χώρες.

Η βάση δεδομένων χαρτών της navteq παίζει ήδη καθοριστικό ρόλο στην υπηρεσία χαρτών nokia maps, η οποία προσφέρει στη διάθεση των καταναλωτών δυνατότητα κατεβάσματος χαρτών, φωνητική πλοήγηση και άλλες υπηρεσίες περιεχομένου με βάση το διαδίκτυο. Με την ολοκλήρωση της εξαγοράς, ο ρόλος αυτός γίνεται ακόμη πιο σημαντικός, καθώς οι υπηρεσίες αυτές συνεχώς αναπτύσσονται.

Οι Χάρτες nokia καλύπτουν περισσότερες από 200 χώρες εκ των οποίων περισσότερες από 70 είναι πλοηγήσιμες. Η εφαρμογή nokia maps 2.0 έχει βελτιώσει την προαιρετική πλοήγηση με αυτοκίνητο, έχει εμπλουτίσει την πλοήγηση πεζού, έχει προσθέσει οδηγούς πόλεων πολυμέσων και προσφέρει δορυφορικές εικόνες.

Όπως χαρακτηριστικά τόνισε και ο Πρόεδρος της alpha copy / nokia, **Σ.Ι. Κωνσταντινίδης**:
*«Πρόκειται για μια ακόμη μεγάλη επιτυχία της nokia, αυτή η απόκτηση φέρει καίριο ρόλο στην ευθυγράμμιση της εταιρίας με τη νέα στρατηγική της, την προσφορά στον τελικό καταναλωτή άμεσων και εύκολων στη χρήση ψηφιακών υπηρεσιών. Με την απόκτηση της navteq οι Χάρτες nokia θα προσφέρουν την ποιοτική εμπειρία χρήσης nokia στους χρήστες.»*